Source: http://arenabuzoiana.ro/fotbal/juniori/633-a-zecea-editie-cu-multa-e-u-forie.html
Timestamp: 2019-01-18 18:44:04+00:00

Document:
A ZECEA EDIŢIE, CU MULTĂ E(U)FORIE
Publicat: Miercuri, 02 Ianuarie 2019 21:19 | | Accesări: 1799
Turneul “Cristian Alexandru”, rezervat copiilor născuţi în 2010-2011 şi dedicat memoriei celui care a fost unul dintre cei mai reprezentativi şi valoroşi fotbalişti ai Gloriei Buzău, a ajuns în acest an la cea de-a zecea ediţie. Deja a devenit o tradiţie
ca la finalul anului (28-29 decembrie) copiii să se adune pentru a juca fotbal într-o competiţie amicală, dar şi pentru a cinsti memoria portarului care a fost pion principal la două dintre promovările în prima ligă ale celui mai titrat club buzoian de fotbal.
Și de această dată simpaticul Gică Guiu s-a ţinut de promisiune. Cu eforturi pe care doar el ştie cum le-a făcut, personajul mai sus amintit a reuşit şi de această dată să cinstească aşa cum se cuvine memoria naşului său, stins din viaţă acum 11 ani la doar 54 de ani, după o grea suferinţă. Alături în acest demers de a organiza competiţia au fost şi familia Cristian, Consiliul Judeţean Buzău, Direcţia Judeţeană pentru Tineret şi Sport Buzău, Asociaţia Judeţeană de Fotbal Buzău, Revicom Oil, Fortuna Givova Sport, Acerbis, AGI Construct, Buzăul Sportiv şi Cotizo, cei care merită toate aprecierile şi felicitările pentru modul cum au înţeles să sprijine competiţia.
Revenind la turneu, trebuie spus că au luat parte opt echipe, repartizate aleatoriu în două grupe. Astfel, din prima grupă au făcut parte SCM Gloria Buzău, LPS 2 Buzău, CF Eforie şi Viitorul 2010 Buzău, în vreme ce Grupa B a fost compusă din LPS 1 Buzău, FC Galactic Buzău, Metalul Buzău şi CSM Râmnicu Sărat. Aşadar, la start s-au aliniat şase echipe din buzău, una din Eforie şi una din Rm. Sărat. Paradoxal, ultimele două au jucat marea finală, iar marele trofeu au revenit constănţenilor, care au arătat într-adevăr un fotbal plăcut şi de calitate.
Prima zi de competiţie a clarificat şi problema echipelor calificate în semifinale. CF Eforie a spulberat tot în cale şi a câştigat grupa A, cu trei victorii, 13 goluri marcate şi nici unul primit. Locul al doilea a revenit Gloriei, care a întors spectaculos de la 0-1 la pauză contraViitorului, rezultat care a propulsat-o în faza următoare. În grupa a doua, CSM Rm. Sărat, favorită a competiţiei după locul 4 naţional ocupat la turneul Gh.Ene, a avut de asemenea un parcurs fără greşeală, terminând grupa cu trei victorii, 16 goluri marcate şi nici unul primit. Unj aport deosebit la aceste rezultate l-a avut tânărul Robert Pădineanu, care a marcat la foc automat şi a devenit principalul marcator al turneului. LPS 1 Buzău a depăşit cu 4-2 pe Metalul după unul dintre cele mai frumoase jocuri ale turneului şi a obţinut de asemenea dreptul de a evolua în semifinale.
Semifinalele competiţiei au adus şi ele spectacol, şi zece goluri. În pima semifinală, CF Eforie obţinut un set la zero contra echipei LPS 1 Buzău, iar în a adoua CSM Rm. Sărat a dispus fără probleme de SCM Gloria Buzău, cu un sec 4-0. Aşadar, în marea finală urmau să se dueleze cele mai bune echipe din competiţie, iar finala mică avea să fie un duel 100 % buzoian.
Între semifinale şi cele două finale a fost organizat un meci de old-boys, la care au luat parte foşti colegi şi prieteni ai celui care a fost regretatul Cristian Alexandru. Astfel, împărţiţi în două echipe, „posibilii” şi “probabilii”, cum cu umor s-au denumit ei înşişi, Constantin Mircea, Gheorghe Dobre, Gabriel Marcu, Vasile Lazăr, Ștefan Leu, Romeo Stan, Adrian Cristea, Adrian Preda, Andrei Piţigoi, Cătălin Vlaicu, George Timiş, Vasile Biţa, Gabriel Ibriş, Laurenţiu Manole, Sandu Ionescu, Romeo Bunică, Ion Viorel, Valentin Stan sau Valentin Liscănoiu au făcut spectacol pe parchet. Aşa cum se obişnuieşte la disputele între prieteni, scorul a fost şi el unul pe măsură, băieţii echipaţi în verde şi cei echipaţi în gri (ambele echipamente ale Metalului Buzău) terminând la egalitate, 6 la 6.
Finala mică a turneului a fost una foarte palpitantă, după ce cu un minut înainte de final SCM Gloria şi LPS 1 erau la egalitate. Doar că a intervenit un moment de inspiraţie al lui Iannis Călăraşu, declarat la final cel mai bun jucător al turneului, şi LPS 1 Buzău a învins in-extremis, obţinând a treia poziţie pe podium.
Finala mare a fost încă şi mai spectaculoasă. Adrian Slave, antrenorul de la CF Eforie, a citit perfect jocul râmnicenilor de până atunci şi l-a anihilat total pe Pădineanu, principalul pericol. Căpitanul de echipă al constănţenilor i-a făcut marcaj la sânge goalgetter-ului râmnicean, astfel că victoria lui CF Eforie a devenit mult mai facilă şi mai previzibilă. Și, de ce nu, una pe deplin meritată. După ce anul trecut a fost o surpriză frumoasă şi plăcută, de acestă dată CF Eforie, puternic susţinută din tribune de un grup de părinţi foarte implicaţi, a mers până la capăt şi rofeul competiţiei a luat, în preieră, drumul Litoralului.
A urmat decernarea premiilor individuale şi de echipă, apoi toată lumea s-a retras pentru a analiza turneul şi a depăna amintiri dintre cele mai frumoase. Una peste alta, turneul a fost o reuşită, apreciată la superlativ de toţi cei prezenţi în sală.
SCM Gloria Buzău – LPS 2 Buzău 2-0 (1-0) (Rareş Georgescu, Luca Soare)
CF Eforie-Viitorul Buzău 4-0 (1-0) (Luca Buică, Eric Butnariu, David Andronachi, Edi Gani)
SCM Gloria Buzău-Viitorul Buzău 2-1 (0-1) (Andrei Boldişteanu, Rareş Georgescu /Raul Manea)
LPS 2 Buzău – CF Eforie 0-5 (0-3) (Darius Azman, Răzvan Cristache, David Andronachi, Edi Gani, Luca Buică)
CF Eforie – SCM Gloria Buzău 4-0 (3-0) (David Andronachi 2, Răzvan Cristache, Edi Gani)
Viitorul Buzău – LPS2 Buzău 0-2 (0-1) (Eduard Andrei, Robert Lăcătuş)
CF Eforie 3 3 0 0 13-0 9 p.
SCM Gloria Buzău 3 2 0 1 4-5 6p.
LPS 2 Buzău 3 1 0 2 2-7 3p.
Viitorul 2010 Buzău 3 0 0 3 1-8 0p.
LPS 1 Buzău – FC Galactic Buzău 4-1 (2-0 ) (Petre Laurenţiu, Iannis Călăraşu 2, David Tătaru / David Stemate)
CSMRm.Sărat –Metalul Buzău 3-0 (0-0) (Robert Pădineanu 2, Mihai Dumitru)
LPS 1 Buzău –Metalul Buzău 4-2 (3-0) (Iannis Călăraşu 2,Petre Laurenţiu 2 /David Gheorghe 2)
CSMRm. Sărat- FC Galactic Buzău 9-0 (3-0) (Robert Pădineanu 8, Mihai Dumitru)
FC Galactic Buzău –Metalul Buzău 3- 4 (1-2) (Adrian Dan,Mihai Posmagiu, David Stemate / Albert Anghel 2, Robert Stănescu, David Gheorghe)
LPS 1 Buzău – CSM Rm.Sărat 0- 4 (0-1) (Robert Pădineanu 3, Denis Stanciu)
CSM Rm.Sărat 3 3 0 0 16-0 9 p.
LPS 1 Buzău 3 2 0 1 8-7 6p.
Metalul Buzău 3 1 0 2 6-10 3p.
FC Galactic Buzău 3 0 0 3 4-17 0p.
CF Eforie –LPS 1 Buzpău 6-0 (2-0) (David Andronachi 2, Edi Gani,Eric Butnariu, Darius Azman 2)
CSM Rm.Sărat – SCM Gloria Buzău 4-0 (2-0) (Vlad Pană, Robert Pădineanu 2, Alberto Stoian)
LPS 1 Buzău – SCM Gloria Buzău 2-1 (1-1) (Iannis Călăraşu 2 / Denis Boldişteanu)
CF Eforie – CSM Rm. Sărat 2-0 (2-0) (Darius Azman, Luca Buică)
Partidele au fost arbitrate de Vlad Orjan, Mihai Martinescu şi Diana Ungureanu, arbitri delegaţi de AJF Buzău.
Premiul Fair-Play - Robert Anghel (Metalul Buzău)
Cel mai ambiţios şi tenace jucător – Raul Ionaşcu (SCM Gloria Buzău)
Jucătorul finalei – Darius Andronachi (CF Eforie)
Cel mai combativ jucător – Eric Butnariu (CF Eforie)
Cel mai bun jucător al turneului – Iannis Călăraşu (LPS 1 Buzău)
Goalgetter-ul turneului – Robert Pădineanu (CSM Rm. Sărat)
Cel mai bun portar al turneului - Adrian Bontaş (CF Eforie)
CF Eforie
CSMRm.Sărat
LPS 1 Buzău
LPS 2 Buzău
Fc Galactic Buzău
CF Eforie: Adrian Bontaş, Sebastian Rascol, Eric Butnariu, Edi Gani, Răzvan Cristache, Robert Burciu, Luca Buică, David Andronachi, Amir Resit, Adrian Pletea, Darius Azman, Ionuţ Hamu Antrenor: Adrian Slave
CSM Rm. Sărat: Ninel Moldoveanu, Ayan Ilie, Vlad Pană, Alberto Stoian, Denis Stanciu, Robert Pădineanu, David Anghel, Mihai Dumitru Antrenor: Ionuţ Ilie, delegat: Iulian Grigoraş
LPS 1 Buzău: Iannis Călăraşu, Octavian Chirnoagă, Matei Ioniţă, Rareş Lungu, Laurenţiu Petre, Ianis Raicu, Radu Tudorache, Ionel Panait, Teodor Irimia, David Tătaru, Matias Anghel, Rraeş Oancea Antrenor: Cătălin Vlaicu
SCM Gloria Buzău: Robert Caloian, Luca Soare, Andrei Boldişteanu, Raul Ionaşcu,Vali Țintea, Luca Pinţoiu, Mihai Teodorescu, Andrei Vasile, Rareş Georgescu, Andrei Ștefan Antrenor: Marian Crăciun
LPS 2 Buzău : David Barbu, Robert Lăcătuş, Sebastian Iancu, Denis Stătulescu, Eduard Andrei, David Piţa, Ando Petre Antrenor: Cătălin Cighir
Metalul Buzău: David Gheorghe, Albert Anghel, Robert Stănescu, Tudor Dima, Alex Rusoiu, Edi Bentaru, Ianis Cîrc, Lucas Enache, Raul Mănăilă, Luca Pîrlog, Lucian Halîngă, Daniel Niţu Antrenor: Valentin Liscănoiou
Viitorul 2010 Buzău: Ianis Cazan, Iustin Moise, Adrian Nablea, Lică Herghelegiu, Răzvan Anghel, Mihnea Popescu, Andi Buditu, Alex Bîsceanu, David Constantin, Călin Badea, Mihnea Pîrlog, Raul Manea Antrenor: Vasile Tudose
FC Galactic Buzău: Ioan Bogdan, David Stemate, Lucas Untaru, Mihai Posmagiu, Adrian Dan, Emanuel Burlacu, Tudor Gheorlan, Alex Neculai, Iulian Hampu, David Negrea.

References: CSM 
 CSM 
 CSM 
 CSM 

CSM 

CSM 
 CSM 

CSM